Up-1311/06
Natisni
Opravilna št.:
Up-1311/06
Datum odločitve:
8. 1. 2007
ECLI:
ECLI:SI:USRS:2007:Up.1311.06
Akt:
Ustavna pritožba zoper sklep Okrožnega sodišča v Ljubljani št. Ks 591/2006 z dne 12. 6. 2006 v zvezi s sklepom Okrožnega sodišča v Ljubljani št. II Kpr 170/2005 z dne 24. 3. 2006
Izrek:
Ustavna pritožba zoper sklep Okrožnega sodišča v Ljubljani št. Ks 591/2006 z dne 12. 6. 2006 v zvezi s sklepom Okrožnega sodišča v Ljubljani št. II Kpr 170/2005 z dne 24. 3. 2006 se zavrže.
Evidenčni stavek:
Ustavno sodišče zavrže ustavno pritožbo, če zoper izpodbijani posamični akt niso izčrpana vsa redna in izredna pravna sredstva.
Geslo:
1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev.
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
Pravna podlaga:
Člen 55.1.2, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
20. 7. 2006
Vrsta odločitve:
sklep
Vrsta rešitve:
zavrženje
Dokument:
US26984
Dokument v PDF obliki:
Up-1311-06.pdf
116 KB
Prenesite datoteko
Up-1311/06-4
8. 1. 2007
SKLEP
Ustavno sodišče je v postopku za preizkus ustavne pritožbe, ki jo je vložil A. A. iz Ž. Ž., ki ga zastopa B. B., odvetnik v Z., na seji senata 22. decembra 2006 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba zoper sklep Okrožnega sodišča v Ljubljani št. Ks 591/2006 z dne 12. 6. 2006 v zvezi s sklepom Okrožnega sodišča v Ljubljani št. II Kpr 170/2005 z dne 24. 3. 2006 se zavrže.
Obrazložitev
1. Preiskovalni sodnik je odločil, da se zoper pritožnika opravi preiskava zaradi kaznivega dejanja goljufije po drugem odstavku v zvezi s prvim odstavkom 217. člena Kazenskega zakonika (Uradni list RS, št. 63/94 in nasl. – KZ). S sklepom zunajobravnavnega senata je bila pritožba pritožnikovega zagovornika kot neutemeljena zavrnjena.
2. V ustavni pritožbi pritožnik zatrjuje kršitev 22. člena Ustave ter 6. in 13. člena Konvencije o varstvu človekovih pravic in temeljnih svoboščin (Uradni list RS, št. 33/94, MP, št. 7/94 – EKČP). Navaja, da je obstoj utemeljenega suma glede na vsebino kupoprodajne pogodbe in ostala dejstva, ki so sodišču znana, povsem izključen. Ustavnemu sodišču predlaga, naj izpodbijana sklepa razveljavi in zadevo vrne v novo odločanje.
3. Po prvem odstavku 51. člena Zakona o Ustavnem sodišču (v nadaljevanju ZUstS) se lahko ustavna pritožba vloži šele, ko so izčrpana vsa pravna sredstva.
4. Predmet odločanja zunajobravnavnega senata, ob preizkusu sklepa o uvedbi preiskave, je enak predmetu sodbe. Po ustaljeni praksi Ustavnega sodišča je ustavna pritožba zoper pravnomočni sklep o uvedbi preiskave dovoljena šele po izčrpanju pravnih sredstev zoper sodbo oziroma drugo odločbo, s katero se kazenski postopek konča. Ker glede na navedeno niso izčrpana niti redna pravna sredstva, za obravnavanje ustavne pritožbe niso izpolnjene procesne predpostavke. Zato je Ustavno sodišče ustavno pritožbo zavrglo.
5. Senat Ustavnega sodišča je sprejel ta sklep na podlagi druge alineje prvega odstavka 55. člena ZUstS ter prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednik senata dr. Zvonko Fišer ter člana dr. Ciril Ribičič in dr. Mirjam Škrk. Sklep je sprejel soglasno. Ker senat ustavne pritožbe ni sprejel, je bila zadeva v skladu s četrtim odstavkom 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednik senata
dr. Zvonko Fišer